b'\n_START_ARTICLE_\nObiect primar\n_START_PARAGRAPH_\nUn obiect primar este corpul fizic principal al unui sistem cu mai multe obiecte legate gravita\xc8\x9bional. Acest obiect constituie cea mai mare parte a masei acelui sistem \xc8\x99i va fi, \xc3\xaen general, situat \xc3\xaen apropierea baricentrului sistemului. _NEWLINE_\xc3\x8en Sistemul Solar, Soarele este obiect primar pentru toate obiectele care orbiteaz\xc4\x83 steaua. \xc3\x8en acela\xc8\x99i mod, obiectul primar al unui satelit (fie c\xc4\x83 este satelit natural sau artificial) este planeta pe care o orbiteaz\xc4\x83. Termenul primar este adesea folosit pentru a evita s\xc4\x83 se specifice dac\xc4\x83 obiectul din apropierea baricentrului este o planet\xc4\x83, o stea sau orice alt obiect astronomic. \xc3\x8en acest sens, cuv\xc3\xa2ntul primar este \xc3\xaentotdeauna folosit ca substantiv. _NEWLINE_Centrul de mas\xc4\x83 este pozi\xc8\x9bia medie a tuturor obiectelor ponderate dup\xc4\x83 mas\xc4\x83. Soarele este at\xc3\xa2t de masiv \xc3\xaenc\xc3\xa2t baricentrul sistemului solar se afl\xc4\x83 foarte aproape de centrul Soarelui. Cu toate acestea, gigan\xc8\x9bii gazo\xc8\x99i sunt destul de departe de Soare, astfel \xc3\xaenc\xc3\xa2t baricentrul sistemului solar poate fi \xc3\xaen afara Soarelui,  chiar dac\xc4\x83 Soarele cuprinde cea mai mare parte a masei sistemului solar. _NEWLINE_Un exemplu de sistem c\xc4\x83ruia poate s\xc4\x83 \xc3\xaei lipseasc\xc4\x83 obiectul primar este Pluton \xc8\x99i satelitul lui, Charon. Baricentrul acestor dou\xc4\x83 corpuri este \xc3\xaentotdeauna \xc3\xaen afara suprafe\xc8\x9bei lui Pluto. Acest lucru i-a determinat unii astronomi s\xc4\x83 numeasc\xc4\x83 sistemul Pluto-Charon o planet\xc4\x83 pitic\xc4\x83 dubl\xc4\x83 sau binar\xc4\x83, mai degrab\xc4\x83 dec\xc3\xa2t o simpl\xc4\x83 planet\xc4\x83 pitic\xc4\x83 (primar\xc4\x83) \xc8\x99i satelitul s\xc4\x83u. \xc3\x8en 2006, Uniunea Astronomic\xc4\x83 Interna\xc8\x9bional\xc4\x83 a analizat pe scurt o defini\xc8\x9bie formal\xc4\x83 a termenului planet\xc4\x83 dubl\xc4\x83 care ar fi putut include formal Pluto \xc8\x99i Charon, dar aceast\xc4\x83 defini\xc8\x9bie nu a fost ratificat\xc4\x83. _NEWLINE_Utilizarea substantivului primar pentru a face referire la o planet\xc4\x83 extrasolar\xc4\x83 este dubioas\xc4\x83. Astronomii nu au detectat \xc3\xaenc\xc4\x83 niciun corp (exosatelit) care s\xc4\x83 orbiteze o exoplanet\xc4\x83. Utilizarea termenului de primar pentru a face referire la gaura neagr\xc4\x83 supermasiv\xc4\x83 din centrul majorit\xc4\x83\xc8\x9bii galaxiilor nu a ap\xc4\x83rut \xc3\xaen reviste \xc8\x99tiin\xc8\x9bifice.'